## Configurația la rulare

Comportamentul modulului PHP pentru Apache este afectat de parametrii din php.ini. Parametrii de configurare din php.ini pot fi modificați de cei stabiliți cu ajutorul php_flag în fișierul de configurare al serverului sau din fișierele locale .htaccess.

Example #1 Deconectarea prelucrării PHP pentru un director utilizând .htaccess

    php_flag engine off

Opțiunile de configurare Apache
Denumire | Valoare implicită | Poate fi modificată | Jurnal al modificărilor
--- | --- | --- | ---
engine | "1" | PHP_INI_ALL | Disponibilă începând cu PHP 4.0.5.
child_terminate | "0" | PHP_INI_ALL | Disponibilă începând cu PHP 4.0.5.
last_modified | "0" | PHP_INI_ALL | Disponibilă începând cu PHP 4.0.5.
xbithack | "0" | PHP_INI_ALL | Disponibilă începând cu PHP 4.0.5.

Pentru mai multe detalii și definiții ale modurilor PHP_INI_* accesați Where a configuration setting may be set.

Iată o explicație pe scurt a directivelor de configurare.

`engine` boolean

  Conectează sau deconectează prelucrarea PHP. Această directivă este utilă doar pentru versiunea PHP ca modul al Apache. Este utilizată de site-uri care doresc să conecteze sau să deconecteze prelucrarea PHP pentru unele directoare sau servere virtuale. Stabilind `engine off` în locurile corespunzătoare din fișierul httpd.conf PHP poate fi conectat sau deconectat.

`child_terminate` boolean

  Specifică dacă scripturile PHP pot cere terminarea procesului-fiu la sfârșitul interpelării, vedeți de asemenea apache_child_terminate().

`last_modified` boolean

  Transmite data modificării sripturilor PHP ca antet Last-Modified: pentru această interpelare.

`xbithack` boolean

  Prelucrează fișiere cu bitul de execuție stabilit ca fișiere PHP indiferent de terminația denumirii fișierului.