## Configurația la rulare

Comportamentul acestor funcții este afectat de parametrii stabiliți în php.ini.

Opțiuni de configurare pentru mbstring
Denumire | Valoare implicită | Poate fi modificată | Jurnal al modificărilor
--- | --- | --- | ---
mbstring.language | "neutral" | PHP_INI_ALL | Disponibilă începând cu PHP 4.3.0.; PHP_INI_PERDIR în PHP <= 5.2.6
mbstring.detect_order | NULL | PHP_INI_ALL | Disponibilă începând cu PHP 4.0.6.
mbstring.http_input | "pass" | PHP_INI_ALL | Disponibilă începând cu PHP 4.0.6. Învechită în PHP 5.6.0.
mbstring.http_output | "pass" | PHP_INI_ALL | Disponibilă începând cu PHP 4.0.6. Învechită în PHP 5.6.0.
mbstring.internal_encoding | NULL | PHP_INI_ALL | Disponibilă începând cu PHP 4.0.6. Învechită în PHP 5.6.0.
mbstring.script_encoding | NULL | PHP_INI_ALL | Disponibilă începând cu PHP 4.3.0. Eliminată în PHP 5.4.0. Folosiți în loc zend.script_encoding.
mbstring.substitute_character | NULL | PHP_INI_ALL | Disponibilă începând cu PHP 4.0.6.
mbstring.func_overload | "0" | PHP_INI_SYSTEM | PHP_INI_PERDIR de la PHP 4.3 până la 5.2.6, în caz contrar PHP_INI_SYSTEM. Disponibilă începând cu PHP 4.2.0.
mbstring.encoding_translation | "0" | PHP_INI_PERDIR | Disponibilă începând cu PHP 4.3.0.
mbstring.strict_detection | "0" | PHP_INI_ALL | Disponibilă începând cu PHP 5.1.2.

Pentru mai multe detalii și definiții ale modurilor PHP_INI_* accesați Where a configuration setting may be set.

Iată o explicație pe scurt a directivelor de configurare.

`mbstring.language` string

  Setarea implicită a limbii (NLS) folosită de mbstring. Atenție, această opțiune definește automat mbstring.internal_encoding și mbstring.internal_encoding așa că schimbările acestor setări din urmă trebuie plasate după mbstring.language în php.ini

`mbstring.encoding_translation` boolean

  Activează filtrul automat de codare a caracterelor care efectuează detecția și conversia codării caracterelor din cea folosită în datele HTTP primite în codarea internă a caracterelor.

`mbstring.internal_encoding` string
  Avertizare

  Această facilitate a fost ÎNVECHITĂ începând cu PHP 5.6.0. Utilizarea acestei facilități este foarte discurajată.

  Definește codarea internă a caracterelor.

  Utilizatorii PHP 5.6, sau ulterior, ar trebui să lase această setare vidă și să seteze în loc `default_charset`.

`mbstring.http_input` string
  Avertizare

  Această facilitate a fost ÎNVECHITĂ începând cu PHP 5.6.0. Utilizarea acestei facilități este foarte discurajată.

  Definește codarea implicită a caracterelor introduse prin HTTP.

  Utilizatorii PHP 5.6, sau ulterior, ar trebui să lase această setare vidă și să seteze în loc `default_charset`.

`mbstring.http_output` string
  Avertizare

  Această facilitate a fost ÎNVECHITĂ începând cu PHP 5.6.0. Utilizarea acestei facilități este foarte discurajată.

  Definește codarea implicită a caracterelor trimise prin HTTP către client (caracterele trimise vor fi convertite la transmitere din codarea internă în codarea HTTP).

  Utilizatorii PHP 5.6, sau ulterior, ar trebui să lase această setare vidă și să seteze în loc `default_charset`.

`mbstring.detect_order` string

  Definește ordinea implicită de detecție a codării caracterelor. Vedeți și mb_detect_order().

`mbstring.substitute_character` string

  Definește caracterul de înlocuire pentru caracterele care sunt găsite într-o codare necorespunzătoare.

`mbstring.func_overload` string

  Suprascrie un set de funcții pentru stringuri pe un singur octet cu echivalentele din mbstring. Vedeți Suprascrierea funcțiilor pentru mai multe informații.

  Această setare poate fi schimbată doar din fișierul php.ini.

`mbstring.strict_detection` boolean

  Activează detecția strictă a codării.

Conform » specificațiilor HTML 4.01, navigatoarelor web le este permis să codeze un formular completat cu o codare de caractere diferită de cea utilizată de pagină. Vedeți funcția mb_http_input() pentru a detecta codările de caractere utilizate de navigatoare.

Deși navigatoarele cele mai utilizate sunt capabile să intuiască destul de precis codarea caracterelor dintr-un document HTML, ar fi mai bine să setați parametrul charset din antetul HTTP Content-Type la o valoare corespunzătoare folosind funcția header() sau setarea ini default_charset.

Example #1 exemple de setări în php.ini

    ; Stabilește limba implicită
    mbstring.language        = Neutral; Stabilește limba implicită la Neutral(UTF-8) (implicit)
    mbstring.language        = English; Stabilește limba implicită la English
    mbstring.language        = Japanese; Stabilește limba implicită la Japanese

    ;; Stabilește codarea internă implicită
    ;; Notă: Asigurați-vă că folosiți o codare de caractere care funcționează cu PHP
    mbstring.internal_encoding    = UTF-8  ; Stabilește codarea internă la UTF-8

    ;; Conversia codării datelor HTTP este activată.
    mbstring.encoding_translation = On

    ;; Stabilește codarea implicită pentru datele primite prin HTTP
    ;; Notă: Scripturile nu pot schimba setarea http_input.
    mbstring.http_input           = pass    ; Fără conversie
    mbstring.http_input           = auto    ; Conversie automată
                                    ; „auto” este extins în conformitate cu mbstring.language
    mbstring.http_input           = SJIS    ; Stabilește intrările HTTP în SJIS
    mbstring.http_input           = UTF-8,SJIS,EUC-JP ; Specifică ordinea

    ;; Stabilește codarea implicită pentru datele trimise prin HTTP
    mbstring.http_output          = pass    ; Fără conversie
    mbstring.http_output          = UTF-8   ; Conversia datelor trimise prin HTTP la UTF-8

    ;; Stabilește ordinea implicită a detecției codării caracterelor
    mbstring.detect_order         = auto    ; Automat
    mbstring.detect_order         = ASCII,JIS,UTF-8,SJIS,EUC-JP ; Specifică ordinea

    ;; Stabilește caracterul implicit de înlocuire
    mbstring.substitute_character = 12307   ; Specifică valoarea Unicode
    mbstring.substitute_character = none    ; Nu afișa caracterul
    mbstring.substitute_character = long    ; Exemplu lung: U+3000,JIS+7E7E

Example #2 setări în php.ini pentru utilizatorii EUC-JP

    ;; Dezactivează tamponul de ieșire
    output_buffering      = Off

    ;; Stabilește setul de caractere trimis în antetul HTTP
    default_charset       = EUC-JP

    ;; Stabilește limba implicită la Japanese
    mbstring.language = Japanese

    ;; Conversia codării datelor HTTP este activată.
    mbstring.encoding_translation = On

    ;; Stabilește codarea implicită pentru datele primite prin HTTP la auto
    mbstring.http_input   = auto

    ;; Convertește datele trimise prin HTTP la EUC-JP
    mbstring.http_output  = EUC-JP

    ;; Stabilește codarea internă la EUC-JP
    mbstring.internal_encoding = EUC-JP

    ;; Nu afișa caracterele invalide
    mbstring.substitute_character = none

Example #3 setări în php.ini pentru utilizatorii SJIS

    ;; Activează tamponul de ieșire
    output_buffering     = On

    ;; Stabilește gestionarul de ieșire la mb_output_handler pentru a activa conversia datelor ieșite
    output_handler       = mb_output_handler

    ;; Stabilește setul de caractere folosit în antetele HTTP
    default_charset      = Shift_JIS

    ;; Stabilește limba implicită la Japanese
    mbstring.language = Japanese

    ;; Stabilește codarea implicită pentru datele primite prin HTTP la auto
    mbstring.http_input  = auto

    ;; Convertește la SJIS
    mbstring.http_output = SJIS

    ;; Stabilește codarea internă la EUC-JP
    mbstring.internal_encoding = EUC-JP

    ;; Nu afișa caracterele invalide
    mbstring.substitute_character = none