Stabilește o funcție definită de utilizator pentru prelucrarea erorilor

# set_error_handler

(PHP 4 >= 4.0.1, PHP 5, PHP 7)

set_error_handler — Stabilește o funcție definită de utilizator pentru prelucrarea erorilor

### Descrierea

set_error_handler ( callable `$error_handler` [, int `$error_types` = E_ALL | E_STRICT ] ) : mixed

Stabilește o funcție a utilizatorului (`error_handler`) pentru a prelucra erorile într-un script.

Această funcție poate fi utilizată pentru definirea propriului dumneavoastră mod de a prelucra erorile în timpul rulării, spre exemplu în aplicații în care este nevoie de a efectua curățirea datelor / fișierelor atunci când survine o eroare critică, sau când aveți nevoie să declanșați o eroare în anumite circumstanțe (utilizând trigger_error()).

Este important de a ține minte că funcția standardă de prelucrare a erorii a PHP este ocolită complet pentru tipurile de erori specificate în `error_types` dacă funcția de apel invers nu întoarce `FALSE`. Setările error_reporting() nu vor avea nici un efect și funcția dumneavoastră de prelucrare a erorii va fi apelată în orice caz - însă puteți totuși citi valoarea curentă a error_reporting și să acționați corespunzător. Merită de menționat că această valoare va fi 0 dacă instrucțiunea care a cauzat eroarea a fost prefixată cu operatorul de control al erorii @.

De asemenea observați ca este responsabilitatea dumneavoastră să efectuați die() dacă este necesar. Dacă funcția de prelucrare a erorii întoarce controlul execuției, execuția scriptului continuă cu următoarea instrucțiune după acea care a cauzat eroarea.

Următoarele tipuri de erori nu pot fi prelucrate de o funcție definită de utilizator: `E_ERROR`, `E_PARSE`, `E_CORE_ERROR`, `E_CORE_WARNING`, `E_COMPILE_ERROR`, `E_COMPILE_WARNING` și majoritatea `E_STRICT` ce survin în fișier, unde set_error_handler() este apelat.

Dacă erorile survin înainte de execuția script-ului (de ex. la încărcarea fișierelor), funcțiile proprii de prelucrare a erorilor nu pot fi apelate, deoarece încă nu sunt înregistrate la acel moment.

### Parametri

`error_handler`

  O funcție de apel invers cu următoarea semnătură `NULL` poate fi transmisă pentru a restabili acest handler la starea sa implicită. În loc de denumirea funcției, un tablou ce conține o referință la obiect și denumirea metodei pot fi furnizate.

  handler ( int `$errno` , string `$errstr` [, string `$errfile` [, int `$errline` [, array `$errcontext` ]]] ) : bool
  `errno`
    Primul parametru, `errno`, conține nivelul erorii (tip integer).
  `errstr`
    Al doilea parametru, `errstr`, conține mesajul de eroare (tip string).
  `errfile`
    Al treilea parametru opțional, `errfile`, conține denumirea fișierului în care a avut loc eroarea (tip string).
  `errline`
    Al patrulea parametru opțional, `errline`, conține numărul liniei unde a avut loc eroarea (tip integer).
  `errcontext`
    Al cincilea parametru opțional, `errcontext`, este un tablou ce indică spre tabelul de simboluri activ la momentul când a avut loc eroarea. Cu alte cuvinte, `errcontext` va conține un tablou cu toate variabilele ce au existat în contextul în care s-a produs eroarea. Funcția de prelucrare a erorii definită de utilizator nu trebuie să modifice contextul erorii.

  Dacă funcția întoarce `FALSE`, atunci funcția normală de gestiune a erorii continuă.

`error_types`

  Poate fi utilizat pentru a masca declanșarea funcției `error_handler` în mod asemănător cum setarea ini error_reporting controlează care erori sunt afișate. Fără această mască stabilită `error_handler` va fi apelată la orice eroare, indiferent de setările error_reporting.

### Valorile întoarse

Întoarce un string conținând funcția de prelucrare a erorii definită anterior (dacă există). Dacă se utilizează funcția implicită de prelucrare a erorii, va fi întors `NULL`. `NULL` este întors de asemenea și în cazul unei erori, cum ar fi o funcție de prelucrare a erorii invalidă. Dacă funcția precedentă de prelucrare a erorii era o metodă a unei clase, această funcție va întoarce un tablou indexat, incluzând clasa și denumirea metodei.

### Istoricul schimbărilor

Versiune | Descriere
--- | ---
5.5.0 | `error_handler` acum acceptă `NULL`.
5.2.0 | Funcția de prelucrare a erorii trebuie să întoarcă `FALSE` pentru a popula $php_errormsg.

### Exemple

Example #1 Controlul erorilor cu set_error_handler() și trigger_error()

Exemplul ce urmează demonstrează prelucrarea excepțiilor interne prin generarea erorilor și prelucrarea lor cu ajutorul unei funcții definite de utilizator:

`<?php
// Funcția de prelucrare a erorilor
function myErrorHandler($errno, $errstr, $errfile, $errline)
{
if (!(error_reporting() & $errno)) {
// Acest cod de eroare nu este inclus în error_reporting
return;
}
switch ($errno) {
case E_USER_ERROR:
echo "<b>My ERROR</b> [$errno] $errstr<br />\n";
echo " Fatal error on line $errline in file $errfile";
echo ", PHP " . PHP_VERSION . " (" . PHP_OS . ")<br />\n";
echo "Aborting...<br />\n";
exit(1);
break;
case E_USER_WARNING:
echo "<b>My WARNING</b> [$errno] $errstr<br />\n";
break;
case E_USER_NOTICE:
echo "<b>My NOTICE</b> [$errno] $errstr<br />\n";
break;
default:
echo "Unknown error type: [$errno] $errstr<br />\n";
break;
}
/* Nu executa funcția internă a PHP de prelucrare a erorii */
return true;
}
// Funcție pentru a verifica prelucrarea erorilor
function scale_by_log($vect, $scale)
{
if (!is_numeric($scale) || $scale <= 0) {
trigger_error("log(x) for x <= 0 is undefined, you used: scale = $scale", E_USER_ERROR);
}
if (!is_array($vect)) {
trigger_error("Incorrect input vector, array of values expected", E_USER_WARNING);
return null;
}
$temp = array();
foreach($vect as $pos => $value) {
if (!is_numeric($value)) {
trigger_error("Value at position $pos is not a number, using 0 (zero)", E_USER_NOTICE);
$value = 0;
}
$temp[$pos] = log($scale) * $value;
}
return $temp;
}
// Se stabilește funcția de prelucrare a erorilor definită de utilizator
$old_error_handler = set_error_handler("myErrorHandler");
// declanșăm unele erori, în primul rând definim un tablou mixt cu un element non-numeric
echo "vector a\n";
$a = array(2, 3, "foo", 5.5, 43.3, 21.11);
print_r($a);
// acum generăm următorul tablou
echo "----\nvector b - a notice (b = log(PI) * a)\n";
/* Valoarea din poziția $pos nu este un număr, se va utiliza 0 (zero) */
$b = scale_by_log($a, M_PI);
print_r($b);
// aici este o problemă: se transmite un string în loc de un array
echo "----\nvector c - a warning\n";
/* Vector de intrare incorect, se așteaptă un tablou de valori */
$c = scale_by_log("not array", 2.3);
var_dump($c); // NULL
// aceasta este o eroare critică, logaritmul lui zero, sau a unui număr negativ este nedefinit
echo "----\nvector d - fatal error\n";
/* log(x) pentru x <= 0 nu este definit, ați utilizat: scale = $scale" */
$d = scale_by_log($a, -2.5);
var_dump($d); // Niciodată nu se ajunge aici
?>`

Exemplul de mai sus va afișa ceva similar cu:

    vector a
    Array
    (
        [0] => 2
        [1] => 3
        [2] => foo
        [3] => 5.5
        [4] => 43.3
        [5] => 21.11
    )
    ----
    vector b - a notice (b = log(PI) * a)
    <b>My NOTICE</b> [1024] Value at position 2 is not a number, using 0 (zero)<br />
    Array
    (
        [0] => 2.2894597716988
        [1] => 3.4341896575482
        [2] => 0
        [3] => 6.2960143721717
        [4] => 49.566804057279
        [5] => 24.165247890281
    )
    ----
    vector c - a warning
    <b>My WARNING</b> [512] Incorrect input vector, array of values expected<br />
    NULL
    ----
    vector d - fatal error
    <b>My ERROR</b> [256] log(x) for x <= 0 is undefined, you used: scale = -2.5<br />
      Fatal error on line 35 in file trigger_error.php, PHP 5.2.1 (FreeBSD)<br />
    Aborting...<br />

### A se vedea și

- ErrorException
- error_reporting() - Stabilește ce erori PHP vor fi raportate
- restore_error_handler() - Restabilește funcția precedentă de gestionare a erorilor
- trigger_error() - Generează un mesaj de eroare/avertizare/notificare la nivelul utilizatorului
- constantele nivelelor de erori
- informație despre tipul callback