# Introducere

ncurses (new curses) este o emulare software gratuită a bibliotecii curses în System V Rel 4.0 (și ulterioară). Ea utilizează formatul terminfo, susține pads, culori, evidențieri multiple, caractere pentru formulare și mapări ale tastelor funcționale. Din cauza naturii interactive a acestei biblioteci, ea va fi de puțin folos pentru scrierea aplicațiilor Web, dar poate fi utilă la scrierea scripturilor -- utilizarea PHP din linia de comandă.

Facilitățile disponibile, cum ar fi culorile, depind de terminalul ce se utilizează. Utilizați funcții precum ncurses_has_colors(), ncurses_can_change_color() și ncurses_has_ic() pentru a verifica anumite capacități ale terminalului.

> Notă:

> Această extensie a fost transferată în repozitoriul » PECL și nu mai este furnizată împreună cu PHP începând cu versiunea 5.3.0.

ncurses este disponibilă pentru următoarele platforme:

- AIX
- BeOS
- Variante BSD (FreeBSD, NetBSD, OpenBSD)
- Cygwin
- Digital Unix (aka OSF1)
- GNU/Linux
- HPUX
- IRIX64
- Mac OS X
- OS/2
- QNX
- SCO OpenServer
- Solaris
- Tru64