## Instalarea

Avertizare

Această extensie a devenit învechită în PHP 5.5.0 și a fost eliminată în PHP 7.0.0. În locul ei trebuie utilizată extensia MySQLi sau PDO_MySQL. Accesați de asemenea ghidul MySQL: selectarea unei API și FAQ asociat pentru informații suplimentare. Variante alternative pentru această funcție includ:

Pentru compilare, pur și simplu utilizați opțiunea de configurare --with-mysql[=DIR] , unde parametrul opțional [DIR] indică directorul unde a fost instalat MySQL.

Cu toate că această extensie MySQL este compatibilă cu MySQL 4.1.0 și versiunile ulterioare, ea nu susține funcționalitatea suplimentară oferită de aceste versiuni. Pentru aceasta utilizați extensia MySQLi.

Dacă doriți să instalați extensia mysql împreună cu extensia mysqli, trebuie să utilizați aceeași bibliotecă-client pentru a evita conflicte.

## Instalarea pe sisteme Linux

Notă: [DIR] este calea către fișierele bibliotecilor-client MySQL (antetele și bibliotecile), care pot fi descărcate din » MySQL.

matricea de suport la compilare a ext/mysql
Versiune PHP | Valoare implicită | Opțiuni de configurare pentru: mysqlnd | Opțiuni de configurare pentru: libmysqlclient | Jurnal al modificărilor
--- | --- | --- | --- | ---
4.x.x | libmysqlclient | Nu este disponibil | --without-mysql pentru a dezactiva | MySQL este activat implicit, bibliotecile-client MySQL sunt încorporate
5.0.x, 5.1.x, 5.2.x | libmysqlclient | Nu este disponibil | --with-mysql=[DIR] | MySQL nu este activat implicit și bibliotecile-client MySQL nu mai sunt încorporate
5.3.x | libmysqlclient | --with-mysql=mysqlnd | --with-mysql=[DIR] | mysqlnd este acum disponibil
5.4.x | mysqlnd | --with-mysql | --with-mysql=[DIR] | mysqlnd este acum utilizat implicit

## Instalarea pe sisteme Windows

## PHP 4

Extensia PHP MySQL este compilată în PHP.

## PHP 5.0.x, 5.1.x, 5.2.x

MySQL nu mai este activat implicit, deci biblioteca DLL php_mysql.dll trebuie activată în php.ini. De asemenea PHP are nevoie de access la biblioteca-client MySQL. Un fișier numit libmysql.dll este inclus în distributivul PHP pentru Windows și pentru ca PHP să poată comunica cu MySQL, acest fișier trebuie să fie disponibil în căile din variabila PATH a sistemului Windows. Accesați și FAQ întitulat "Cum să adaug directorul PHP în variabila PATH din Windows" pentru informații despre cum să realizați acest lucru. Cu toate că copierea libmysql.dll în directorul de sistem al Windows de asemenea funcționează (deoarece directorul de sistem se află implicit înscris în variabila PATH a sistemului), aceasta nu e recomandabil.

Ca și în cazul activării oricărei extensii PHP (cum ar fi php_mysql.dll), directiva PHP extension_dir trebuie să fie stabilită către directorul unde sunt amplasate extensiile PHP. Accesați de asemenea Instrucțiunile de instalare manuală în Windows. O valoare-exemplu a extension_dir pentru PHP 5 ar putea fi c:\php\ext

> Notă:

> Dacă la startarea server-ului web apare o eroare similară cu aceasta: "Unable to load dynamic library './php_mysql.dll'", aceasta este din cauza că php_mysql.dll și/sau libmysql.dll nu pot fi găsite de către sistem.

## PHP 5.3.0+

Driver-ul MySQL Înnăscut este activat implicit. Includeți php_mysql.dll, iar libmysql.dll nu mai este necesar sau folosit.

## Note la instalarea MySQL

Avertizare

Pot fi întâlnite prăbușiri și alte probleme la startarea PHP atunci când această extensie este încărcată împreună cu extensia recode. Accesați extensia recode pentru informații suplimentare.

> Notă:

> Dacă aveți nevoie se seturi de caractere ce diferă de latin (implicit), trebuie să instalați biblioteca externă libmysqlclient compilată pentru a susține setul de caractere dorit.