Deschide o conexiune la un server MySQL

# mysql_connect

(PHP 4, PHP 5)

mysql_connect — Deschide o conexiune la un server MySQL

Avertizare

Această extensie a devenit învechită în PHP 5.5.0 și a fost eliminată în PHP 7.0.0. În locul ei trebuie utilizată extensia MySQLi sau PDO_MySQL. Accesați de asemenea ghidul MySQL: selectarea unei API și FAQ asociat pentru informații suplimentare. Variante alternative pentru această funcție includ:

- mysqli_connect()
- PDO::__construct()

### Descrierea

mysql_connect ([ string `$server` = ini_get("mysql.default_host") [, string `$username` = ini_get("mysql.default_user") [, string `$password` = ini_get("mysql.default_password") [, bool `$new_link` = false [, int `$client_flags` = 0 ]]]]] ) : resource

Deschide sau reutilizează o conexiune la un server MySQL.

### Parametri

`server`

  Serverul MySQL. De asemenea se poate include și numărul portului. De ex. "hostname:port" sau o cale către un socket local de ex. ":/calea/spre/socket" pentru localhost.

  Dacă directiva PHP mysql.default_host nu este definită (implicit), atunci valoarea implicită este 'localhost:3306'. În modul SQL securizat acest parametru e ignorat și este utilizată întotdeauna valoarea 'localhost:3306'.

`username`

  Numele de utilizator. Valoarea implicită este definită de mysql.default_user. În modul SQL securizat acest parametru e ignorat și este utilizat numele utilizatorului sub care rulează serverul.

`password`

  Parola. Valoarea implicită este definită de mysql.default_password. În modul SQL securizat acest parametru e ignorat și este utilizată o parolă vidă.

`new_link`

  Dacă se efectuează un apel repetat al mysql_connect() cu aceleași argumente, nu se crează o legătură nouă, dar va fi întors identificatorul legăturii deja deschise. Parametrul `new_link` modifică acest comportament și indică mysql_connect() întotdeauna să deschidă o legătură nouă, chiar dacă mysql_connect() a fost apelat anterior cu aceiași parametri. În modul SQL securizat acest parametru este ignorat.

`client_flags`

  Parametrul `client_flags` poate fi o combinație a următoarelor constante: 128 (permite prelucrarea LOAD DATA LOCAL), `MYSQL_CLIENT_SSL`, `MYSQL_CLIENT_COMPRESS`, `MYSQL_CLIENT_IGNORE_SPACE` sau `MYSQL_CLIENT_INTERACTIVE`. Citiți secțiunea despre Constante ale clientului MySQL pentru informații suplimentare. În modul SQL securizat acest parametru este ignorat.

### Valorile întoarse

Întoarce un identificator al legăturii MySQL în cazul succesului, sau `FALSE` în cazul eșecului.

### Istoricul schimbărilor

Versiune | Descriere
--- | ---
5.5.0 | Această funcție va genera o eroare `E_DEPRECATED`.

### Exemple

Example #1 Exemplu mysql_connect()

`<?php
$link = mysql_connect('localhost', 'mysql_user', 'mysql_password');
if (!$link) {
die('Eșec la conectare: ' . mysql_error());
}
echo 'Conectat cu succes';
mysql_close($link);
?>`

Example #2 Exemplu mysql_connect() utilizând sintaxa hostname:port

`<?php
// ne conectăm la example.com și portul 3307
$link = mysql_connect('example.com:3307', 'mysql_user', 'mysql_password');
if (!$link) {
die('Eșec la conectare: ' . mysql_error());
}
echo 'Conectat cu succes';
mysql_close($link);
// ne conectăm la localhost la portul 3307
$link = mysql_connect('127.0.0.1:3307', 'mysql_user', 'mysql_password');
if (!$link) {
die('Eșec la conectare: ' . mysql_error());
}
echo 'Conectat cu succes';
mysql_close($link);
?>`

Example #3 Exemplu mysql_connect() utilizând sintaxa ":/calea/spre/socket"

`<?php
// ne conectăm la localhost prin socket de ex. /tmp/mysql.sock
// varianta 1: omitem localhost
$link = mysql_connect(':/tmp/mysql', 'mysql_user', 'mysql_password');
if (!$link) {
die('Eșec la conectare: ' . mysql_error());
}
echo 'Conectat cu succes';
mysql_close($link);
// varianta 2: cu localhost
$link = mysql_connect('localhost:/tmp/mysql.sock', 'mysql_user', 'mysql_password');
if (!$link) {
die('Eșec la conectare: ' . mysql_error());
}
echo 'Conectat cu succes';
mysql_close($link);
?>`

### Note

> Notă:

> Atunci când specificați "localhost" sau "localhost:port" în calitate de server, biblioteca-client MySQL va anula aceasta și va încerca să se conecteze la un socket local (țeavă cu nume (named pipe) în Windows). Dacă doriți să utilizați TCP/IP, utilizați "127.0.0.1" în loc de "localhost". Dacă biblioteca-client MySQL încearcă să se conecteze la un socket local greșit, trebuie să stabiliți calea corectă în în configurația PHP și să lăsați câmpul server vid.

> Notă:

> Legătura către server va fi închisă îndată ce se va încheia execuția script-ului, dacă nu a fost închisă anterior prin apelarea explicită a funcției mysql_close().

> Notă:

> Puteți suprima mesajul de eroare în cazul eșecului adăugând un @ înainte de denumirea funcției.

> Notă:

> Eroarea "Can't create TCP/IP socket (10106)" de obicei înseamnă că directiva de configurare variables_order nu conține caracterul E. În Windows, dacă variabilele de mediu nu sunt încărcate, va lipsi variabila SYSTEMROOT și PHP va avea probleme la încărcarea Winsock.

### A se vedea și

- mysql_pconnect() - Open a persistent connection to a MySQL server
- mysql_close() - Închide conexiunea MySQL