Obține culorile de prim plan și de fundal ale unei perechi de culori

# ncurses_pair_content

(PHP 4 >= 4.3.0, PHP 5 < 5.3.0, PECL ncurses >= 1.0.0)

ncurses_pair_content — Obține culorile de prim plan și de fundal ale unei perechi de culori

### Descrierea

ncurses_pair_content ( int `$pair` , int `&$f` , int `&$b` ) : int

Obține culorile de prim plan și de fundal, ce constituie perechea dată de culori. Capacitățile terminalului de redare a culorilor trebuie să fie inițializate cu ncurses_start_color() înainte de a apela această funcție.

### Parametri

`pair`

  Numărul perechii de culori pentru care se va obține informația.

`f`

  O referință în care va fi întoarsă culoarea de prim plan a perechii de culori. Informația întoarsă va fi un număr al culorii ce reprezintă una din culorile predefinite sau o culoare definită anterior cu ncurses_init_color(), dacă terminalul susține schimbarea culorilor.

`b`

  O referință în care va fi întoarsă culoarea de fundal a perechii de culori. Informația întoarsă va fi un număr al culorii ce reprezintă una din culorile predefinite sau o culoare definită anterior cu ncurses_init_color(), dacă terminalul susține schimbarea culorilor.

### Valorile întoarse

Întoarce -1 dacă funcția s-a executat cu succes, sau 0 dacă ncurses sau capacitățile terminalului de redare a culorilor nu au fost inițializate.

### A se vedea și

- ncurses_init_pair() - Definește o pereche de culori
- ncurses_start_color() - Inițializează funcționalitatea culorilor