# Constante predefinite

Constantele de mai jos sunt definite de această extensie și vor fi disponibile doar dacă această extensie a fost compilată în interiorul PHP, sau a fost încărcată dinamic în timpul rulării.

Începând cu PHP 4.3.0 este posibil de specificat fanioane-client suplimentare pentru funcțiile mysql_connect() și mysql_pconnect(). Următoarele constante sunt definite:

Constante ale clientului MySQL
Constantă | Descriere
--- | ---
`MYSQL_CLIENT_COMPRESS` | Utilizează protocolul de compresie
`MYSQL_CLIENT_IGNORE_SPACE` | Permite spațiu după denumirea funcției
`MYSQL_CLIENT_INTERACTIVE` | Permite o inactivitate cu durata de interactive_timeout secunde (în loc de wait_timeout) înainte de a închide conexiunea.
`MYSQL_CLIENT_SSL` | Utilizează criptarea SSL. Acest fanion este disponibil numai începând cu versiunea 4.x sau ulterioară a bibliotecii-client MySQL. Versiunea 3.23.x este inclusă atât în PHP 4, cât și în binarele Windows ale PHP 5.

Funcția mysql_fetch_array() utilizează o constantă pentru diferite tipuri ale tablourilor rezultante. Următoarele constante sunt definite:

Constante MySQL fetch
Constantă | Descriere
--- | ---
`MYSQL_ASSOC` | Coloanele sunt întoarse într-un tablou având în calitate de indice denumirea câmpului.
`MYSQL_BOTH` | Coloanele sunt întoarse într-un tablou având atât un indice numeric, cât și denumirea câmpului în calitate de indice.
`MYSQL_NUM` | Coloanele sunt întoarse într-un tablou având un indice numeric către câmpuri. Acest indice începe cu 0, primul câmp din rezultat.