Trimite un mesaj de eroare către rutinele definite de prelucrare a erorilor

# error_log

(PHP 4, PHP 5, PHP 7)

error_log — Trimite un mesaj de eroare către rutinele definite de prelucrare a erorilor

### Descrierea

error_log ( string `$message` [, int `$message_type` = 0 [, string `$destination` [, string `$extra_headers` ]]] ) : bool

Trimite un mesaj de eroare în log-ul de erori al server-ului web, sau într-un fișier.

### Parametri

`message`

  Mesajul de eroare ce trebuie logat.

`message_type`

  Indică unde ar trebui să fie trimisă eroarea. Tipurile posibile ale mesajului sunt următoarele:

  Tipurile de logări error_log()
  0 | `message` este transmis log-ului de sistem al PHP utilizând mecanismul de logare al Sistemului de Operare, sau un fișier, în dependență de setările directivei de configurare error_log. Aceasta este opțiunea implicită.
  1 | `message` este transmis prin email spre adresa indicată în parametrul `destination`. Acesta este unicul tip de mesaj, unde se utilizează al patrulea parametru `extra_headers`.
  2 | Această opțiune nu mai există deja.
  3 | `message` este adăugat la sfârșitul fișierului `destination`. Sfârșitul de linie nu este adăugat automat la string-ul `message`.
  4 | `message` este transmis direct spre funcția de logare SAPI.

`destination`

  Destinația. Semnificația acesteia depinde de valoarea parametrului `message_type` descris mai sus.

`extra_headers`

  Antete suplimentare. Acestea sunt utilizate în caz că parametrul `message_type` are valoarea 1. Acest tip de mesaj utilizează aceeași funcție internă ca și mail().

### Valorile întoarse

Întoarce valoarea `TRUE` în cazul succesului sau `FALSE` în cazul eșecului.

### Note

Avertizare

error_log() nu este sigură binar. `message` va fi trunchiat de caracterul null.

Sfat

`message` nu trebuie să conțină caracterul null. Observați că `message` poate fi transmis într-un fișier, mail, syslog, etc. Utilizați funcțiile de convertire/evadare necesare, base64_encode(), rawurlencode() sau addslashes() înainte de a apela error_log().

### Exemple

Example #1 Exemple error_log()

`<?php
// Trimite o înștiințare prin intermediul log-ului server-ului în caz că nu este
// posibilă conectarea la baza de date.
if (!Ora_Logon($username, $password)) {
error_log("Baza de date Oracle nu este disponibilă!", 0);
}
// Înștiințează administratorul prin email dacă rămânem fără FOO
if (!($foo = allocate_new_foo())) {
error_log("Nevoie mare, nu mai avem FOO!", 1,
"operator@example.com");
}
// Un alt mod de a apela error_log():
error_log("Ai dat-o în bară!", 3, "/var/tmp/my-errors.log");
?>`

### Istoricul schimbărilor

Versiune | Descriere
--- | ---
5.2.7 | A fost adăugată valoarea posibilă 4 la `message_type`.